Κατά τη μακρά, σκοτεινή περίοδο των Μεγάλων Πολέμων...
...μια επίλεκτη ομάδα στρατιωτών αναδείχθηκε από τη μάχη.
Ο αρραγής κώδικάς τους ήταν απλός.
Να διαθέτει ήθος και θάρρος, σωστή διαγωγή...
...και πλήρη υποταγή στον αρχηγό του.
Μετά από χρόνια αιματοχυσίας, αναδύθηκε μια αυτοκρατορία.
Η δύναμή της απορροφούσε ανθρώπους κάθε χρώματος...
...δόγματος και πίστης.
Αυτός ο αναμφισβήτητος κανόνας...
...έφθειρε τις παραδόσεις των σπουδαίων ιπποτών...
...αλλά όχι όλων.
Πετάξτε τα σπαθιά σας κι ίσως μπορέσετε να φύγετε.
Είμαι ο επίσημος απεσταλμένος του αυτοκράτορα.
Μεταφέρω μήνυμα για τον λόρδο Μπάρτοκ.
Σας καλωσορίζω στο κάστρο. Θα παραλάβω εγώ το μήνυμα.
Το μήνυμα είναι για τον αφέντη σου.
Όποιος επιθυμεί να μιλήσει μαζί του, πρώτα μιλάει μαζί μου.
Πιστεύεις ότι τα λόγια του αυτοκράτορα...
...αρμόζουν σ' έναν απλό υπηρέτη;
Αναμφίβολα, η αλαζονεία σας τελεσφορεί σε άλλους οίκους.
Συνεπώς, είναι ένα λάθος που προτίθεμαι να συγχωρήσω.
Πώς σε λένε, στρατιώτη;
Θεωρώ ότι ο αυτοκράτορας θα ήθελε να μάθει...
...ποιος είναι τόσο ελεήμων προς τον απεσταλμένο του.
Οι συστάσεις θα ήταν μια καλή αρχή.
Διοικητής Ρέιντεν της 7ης Βαθμίδας.
Το όνομά σας μου είναι γνωστό.
Συγχωρέστε την αυθάδειά μου.
Άρχοντά μου.
Αυτό έρχεται απευθείας από την πρωτεύουσα;
Σφραγίστηκε μπροστά στα μάτια μου από τον ίδιο τον αυτοκράτορα.
Πολύ καλά.
Εντολή να επισκεφτώ την πρωτεύουσα.
Να συναντηθώ με τον υπουργό Γκίζα Μοτ...
...για να επανεξετάσουμε νέα πρωτόκολλα και καθήκοντα.
Αυτό είναι παρωδία. Το νέο πρωτόκολλο...
...είναι η δωροδοκία που αναμένεται από εμένα...
...για έναν και μόνο σκοπό. Να διατηρήσω την εύνοιά του.
Η επιρροή του έχει επεκταθεί από την τελευταία θητεία σας.
Αυτός θα σας διαδεχτεί ως πρωτοσύμβουλος.
Δεν θα ανεχτώ τέτοια.
Ούτε στην τσέπη ούτε στην πρωτεύουσά μου.
- Ποιες είναι οι σκέψεις σου; - Ακολουθώ εσάς, άρχοντά μου.
Από πότε λες τα πάντα εκτός από την αλήθεια;
Πες την άποψή σου.
Αν σας αναστατώνει η αδικία της διαφθοράς...
...θα έπρεπε να το είχατε αντιμετωπίσει με το ίδιο σθένος...
...πριν σας χτυπήσει την πόρτα.
Τι ακριβώς εννοείς μ' αυτό;
Ότι θα ήταν συνετό να εξετάσετε αν είναι καθαρά θέμα περηφάνιας.
Δεν είναι θέμα περηφάνιας, είναι ζήτημα αξιοπρέπειας.
- Άρα θα αρνηθείτε τον φόρο. - Αρνούμαι τον εκβιασμό.
Η διαφθορά στην πρωτεύουσα δεν είναι κάτι καινούργιο.
Σε τι διαφέρει από κάθε άλλο παράλογο νέο φόρο;
Όταν ένας τέτοιος άντρας, απαιτεί δωροδοκία τόσο ανοιχτά...
...δίχως φόβο τιμωρίας...
...οδηγούμαστε σε επικίνδυνες ημέρες.
Τι είναι;
Θεωρείς ότι επιμένω σ' έναν ιδεαλισμό...
...που πλέον δεν υπάρχει;
Ίσως.
- Κύριε; - Δεν έχω τίποτα.
- Να καλέσω τον θεραπευτή. - Με έχει εξετάσει.
Πότε; Τι είπε;
Δεν θα μιλήσεις γι' αυτό στους άλλους.
Οι ομορφιές μου επέστρεψαν.
Πώς πήγε η μελέτη σου σήμερα;
Ο δάσκαλος μουσικής είπε...
...ότι είναι η πιο προχωρημένη μαθήτριά του.
- Και βέβαια είναι. - Νομίζω ότι υπερβάλλει.
Κι εγώ νομίζω ότι είναι εξαιρετικός κριτής.
Ή ετοιμάζεται να ζητήσει μεγαλύτερη αμοιβή.
Θα παίξεις κάτι για εμένα;
Καλό.
Δεν θα είναι όλες οι συγκρούσεις ένας με έναν, όπως στην εξάσκηση.
Δεν γνώριζα ότι κάναμε κάτι τέτοιο.
Στη μάχη δεν υπάρχει προειδοποίηση.
Δεν θα τηρήσουν όλοι οι αντίπαλοι των κώδικα μάχης.
Πρέπει να είσαι πάντα σε εγρήγορση.
Ξεκινάμε προετοιμασίες για άμεση αναχώρηση.
Μας κάλεσαν στην πρωτεύουσα.
Υποδιοικητή, θα ακολουθήσω κι εγώ;
Αυτό θα το αποφασίσει ο διοικητής.
Με όλο τον σεβασμό, κύριε, θεωρώ ότι είμαι έτοιμος.
Αν αποφάσιζε σύμφωνα με το τι πιστεύουν οι άλλοι...
...οι μισοί απ' αυτούς εδώ θα είχαν τη θέση μου.
Μαζέψτε τους άντρες, να ετοιμαστούν για ταξίδι.
Με τρόμαξες. Πόση ώρα είσαι εκεί;
Ώρες.
Το πνεύμα σου δεν είναι ισάξιο της επιδεξιότητάς σου.
Είναι άδικο πλεονέκτημα...
...να χρησιμοποιείς τις ικανότητές σου στη σύζυγό σου.
Πίστεψέ με, εσύ έχεις πλεονέκτημα πάνω μου.
Και ποιο είναι αυτό;
Άκουσα ότι έφτασε ο επίσημος αγγελιοφόρος.
- Μάλλον δεν έφερε καλά νέα. - Γιατί το λες αυτό;
Την παρουσία σου μπορεί να την κρύβεις από εμένα...
...όχι όμως και τις σκέψεις σου.
Κληθήκαμε στην πρωτεύουσα.
Νόμιζα ότι δεν σας περίμεναν πριν το τέλος της εποχής.
- Αίτημα του νέου υπουργού. - Με ποιον σκοπό;
Τίποτα που να αξίζει να χαλάσουμε το βράδυ μας.
Εννοείς ότι δεν επιθυμείς να το συζητήσεις.
Όχι, εννοώ ότι σύντομα θα χωρίσουμε...
...και μπορώ να σκεφτώ πολύ καλύτερα πράγματα...
...για να απασχολήσουμε τον χρόνο μας.
Δύσκολο να διαφωνήσω μ' αυτή τη λογική.
Έλα μαζί μου.
Ο προπάππος μου ήταν θηριώδης πολεμιστής.
Δεν ήταν συμπαθής, αλλά αυτός επέκτεινε τη γη μας.
Ο πατέρας μου.
Μόνος του προστάτευσε τούτη τη γη, στους Μεγάλους Πολέμους.
Θα απολάμβανες πολύ τη γνωριμία σας.
Ο γιος μου.
Δεν έχω διάδοχο.
Θα είμαι η 10η και τελευταία γενιά που θα ταφεί εδώ.
Πριν από 30 χρόνια, και ενάντια σε κάθε συμβουλή...
...ο ιδεαλισμός με οδήγησε να σε καλέσω στο σπιτικό μου.
Ένας νεαρός άντρας με κενή ψυχή...
...θολωμένος από το ποτό...
...και σκοτεινός όσο οι τάφοι όσων βρέθηκαν στο διάβα του.
Ο ιδεαλισμός ήταν αυτός που είδε πέρα απ' όλα αυτά...
...τον άντρα που βλέπω τώρα μπρος μου.
Τώρα μου δίνεις καλύτερες συμβουλές απ' αυτές που δίνω στον εαυτό μου.
Όταν θα έχω φύγει από τούτο τον κόσμο...
...αυτή η γη θα περάσει στην ευθύνη σου.
Άρχοντά μου.
Το όνομά μου θα περάσει σ' εσένα.
Το σπαθί σας πρέπει να περάσει στον διάδοχό σας.
Είσαι διάδοχος του πνεύματός μου.
Ο δικός μας δεσμός κερδήθηκε, δεν κληρονομήθηκε.
- Όχι, κύριε... - Πάρε το σπαθί.
- Να προσέχεις. - Βεβαίως.
Να είσαι καλά, αγάπη μου.
- Έτοιμος, διοικητά; - Ναι, άρχοντά μου.
- Έχουμε το δώρο του Γκίζα Μοτ; - Ναι, όλα έχουν τακτοποιηθεί.
- Γκάμπριελ. - Διοικητά.
- Ευχαριστώ για την σπουδαία τιμή. - Ήξερα καλά τους γονείς σου.
Θα ήταν πολύ περήφανοι για εσένα.
- Αρχίζει πάλι. - Ακριβώς.
Καθίστε.
- Κύριε, να σας κάνω μια ερώτηση; - Βεβαίως.
Γνωρίζετε καιρό τον διοικητή;
Από τότε που ήμουν στην ηλικία σου.
Αληθεύει ότι δεν είναι στρατιωτικής καταγωγής;
Είναι παιδί χωρικών.
Ορφάνεψε μικρός.
Η οικογένειά του αφανίστηκε από τον πυρετό.
Τότε τον ανέλαβε ο άρχοντας;
Όχι, πολύ αργότερα. Όταν ήταν παιδαρέλι.
- Γιατί ρωτάς; - Κυκλοφορούν ιστορίες γι' αυτόν.
Λένε ότι ήταν βάναυσος και δολοφονικός.
Χωρίς συνείδηση ή εντιμότητα.
Για πολλά χρόνια, το 'χε ρίξει στο πιοτί.
Η σκοτεινή ομίχλη τον έκανε βίαιο.
Αυτό ελαττώνει τον σεβασμό σου προς το άτομό του;
Πρέπει να θαυμάζεις αυτόν που ξαναστάθηκε στα πόδια του...
...όχι να τον επικρίνεις.
Ξεκουράσου. Μας περιμένει μακρύ ταξίδι.
Καλώς ορίσατε, άρχοντα Μπάρτοκ.
- Είχατε καλό ταξίδι; - Αρκετά καλό.
- Ενίοτε φαίνεται μακρύ. - Μου φάνηκε σύντομο.
- Βλέπω φέρατε δώρα. - Είθισται σε τέτοιες επισκέψεις.
- Ρόμπα. - Εξαιρετικής ποιότητας.
Κρατήστε και το κουτί.
Ο υπηρέτης σας φρόντισε για το δώρο;
- Όχι. Το διάλεξα προσωπικά. - Πολύ καλά.
Αύριο θα ξεκινήσουμε νωρίς. Έχουμε πολλά να κάνουμε.
Ανυπομονώ να κοιτάξουμε τα καινούργια πρωτόκολλα.
Επιπροσθέτως, θα συζητήσουμε τις προκλήσεις...
...που αντιμετωπίζει μελλοντικά η γη των Μπάρτοκ.
Μάλλον δεν του άρεσε το χρώμα.
Αν το ήξερα, θα επέμενα να φέρνατε κάτι ακόμα.
Του άφησα και το κουτί.
Το εξέλαβε ως προσωπική προσβολή.
Αύριο θα του φέρω ένα καταλληλότερο δώρο.
Δεν θα το κάνεις. Και παρουσία μου...
...θα αναφέρεσαι στην απαίτησή του όπως πραγματικά είναι. Μια δωροδοκία.
Υιοθετώντας μια επιτηδευμένη γλώσσα...
...διευκολύνεις τη συμμετοχή σ' αυτό.
Άρχοντά μου, δεν είναι καλή ώρα για τόσο σθεναρή αντίδραση.
Αν μετριάσω την προσέγγισή μου τώρα...
...σε ποιο σημείο προτείνεις να προβάλλω την αντίδρασή μου;
Όταν θα μου έχουν αρπάξει τη μισή γη;
Όταν θα πρέπει να γίνω τύραννος στους υποτελείς μου...
...για να πληρώσω τους ανώτερούς μας;
Ποιος νομίζει ότι είναι;
Ίσως να μην κατάλαβε τι αναμένετε από αυτόν.
Μια χαρά καταλαβαίνει.
Ήρθε περιμένοντας να ακουστεί εις βάρος μου;
Ή μήπως η περηφάνια του δεν αφήνει περιθώρια σεμνότητας;
Πάρε, σκύλε. Μετάξι για τις ακαθαρσίες σου.
- Πού μας αναμένουν; - Υπάρχει κάτι που θέλω να δεις.
Ένα τόσο εκλεκτό σπαθί. Μου επιτρέπεις;
Σπαθί ενός ευγενή.
- Πού το βρήκες; - Ήταν δώρο.
Από τον αφέντη μου.
Πρώτη φορά ακούω για τέτοια γενναιοδωρία...
...από αφέντη προς τον δούλο του.
Φαίνεται ότι κέρδισες.
Αυτό είναι το αγαπημένο μου δωμάτιο.
Παράδειγμα των σπουδαίων αρετών γενναιοδωρίας και σεμνότητας.
Προτερήματα απαραίτητα...
...για την ομαλή λειτουργία της πρωτεύουσας.
Και που οι άλλοι ευγενείς φαίνεται να κατανοούν.
Αρχίζετε να καταλαβαίνετε το νόημα της συζήτησής μας;
Ναι. Πολύ εντυπωσιακό.
Προτίθεστε να τα δώσετε όλα αυτά;
Έχω αρχίσει να χάνω την υπομονή μου μαζί σας.
Μπορούμε να παίζουμε αυτό το παιχνίδι για όσο θέλετε.
Από εμένα, όμως, δεν θα λάβετε τίποτα.
Έτσι το βλέπετε; Ως παιχνίδι;
Πώς θα αντιδρούσε ο αυτοκράτορας αν η εντολή του θεωρείται παιχνίδι;
Μιας και η μοναδική απειλή είναι να τρέχετε στον αυτοκράτορα για όλα...
...ρωτήστε τον το συντομότερο δυνατόν.
Σας δόθηκε εντολή από τον ίδιο τον αυτοκράτορα...
- ...κι απορρίπτετε τον λόγο του. - Απορρίπτω τη δική σας...
...να ασκήσετε παραισθητική εξουσία πάνω μου.
Εσείς ζείτε με ψευδαισθήσεις.
Αυτό δεν είναι απειλή, αλλά υπόσχεση.
Όχι μόνο θα πάρω τη γη και τη θέση σου...
...αλλά θα κάνω σκόνη ό,τι σχετίζεται με τους Μπάρτοκ.
Κι όταν τελειώσω, θα είναι σαν να μην υπήρξες ούτε εσύ...
- ...ούτε η προηγούμενη γενιά. - Υπερβαίνετε τα όρια.
Συμβαίνει κάτι;
Έχω γνωρίσει πολλούς άντρες σαν εσένα.
Που μόλις ασπρίσει το μαλλί τους και πονέσουν τα κόκαλά τους...
...προσπαθούν να αναθεωρήσουν την ίδια τους την ιστορία.
Η αλήθεια είναι ότι ο πιο ενδόμυχος φόβος σου...
...είναι η πιο καθηλωτική ιδιότητά σου. Είσαι περιττός.
Δεν έριξες πουθενά τη σκιά σου ούτε άφησες τα σημάδια σου...
...στη σπουδαία κληρονομιά των Μπάρτοκ.
Μοναδικό σου επίτευγμα...
...ήταν ότι γεννήθηκες στη φατρία Μπάρτοκ.
Παρ' όλα αυτά, ακόμα κι εκεί απέτυχες.
Φρουροί!
Τράβηξες το σπαθί σου σε υπουργό του αυτοκράτορα;
Υπουργέ, πλησιάζει ο πεθερός σας.
Τι έγινε; Το μόνο που μου είπαν ήταν ότι σας επιτέθηκαν.
Δεν μπορώ να πω πολλά, επί του παρόντος.
Αλλά θα γίνουμε μάρτυρες της οργής του αυτοκράτορα.
Κληθήκατε ενώπιον του ενδοξότερου και σοφότερου αυτοκράτορα.
Ο κρατούμενος ενώπιόν σας είναι ο άρχοντας Μπάρτοκ.
Διέπραξε το έγκλημα της επίθεσης σε πιστό σύμβουλο του αυτοκράτορα.
Του δίνεται η άδεια να απευθυνθεί στους ευγενείς...
...πριν ο αφέντης μας πάρει την απόφασή του.
Αυτό που μόλις ειπώθηκε για εμένα, είναι αλήθεια.
Δεν θα διαφωνήσω...
...ούτε θα έρθω σε αντιπαράθεση για τα γεγονότα.
Αλλά δεν καλύπτουν το εύρος του αληθινού μου εγκλήματος.
Η εντιμότητα απαιτεί κάτι παραπάνω από παραδοχή.
Κι έτσι προσφέρω πλήρη ομολογία και όλη την αλήθεια.
Για πολύ καιρό...
...δεν αναγνώριζα τη δική μου υποκρισία.
Αγνοούσα τη δική μου λιποψυχία.
Κρυβόμουν πίσω από μια θέση πολιτικού συμβιβασμού.
Και για ποιον λόγο;
Για να διατηρήσω τον πλούτο και τον βαθμό που όλοι επιθυμούν.
Βρίσκομαι ενώπιόν σας, καταδικασμένος άντρας.
Έχοντας, επιτέλους, υψώσει το ανάστημα στην αδικία.
Η αισχύνη και το σφάλμα μου είναι ότι απέτυχα να το κάνω...
...πριν μπει μέσα στο ίδιο μου το σπίτι.
Εμείς εφοδιάζουμε τους στρατούς.
Εμείς στρώνουμε τους δρόμους. Εμείς απασχολούμε το έθνος.
Παρ' όλα αυτά, σωπαίνουμε...
...την ώρα που αδειάζουν τα σεντούκια μας...
...και καταπατούν τις ελευθερίες μας.
Θα υπάρξουν στιγμές...
...όπου θα είμαστε ανίσχυροι μπροστά στην αδικία.
Αλλά δεν πρέπει να υπάρξει ούτε στιγμή...
...όπου θα αμελήσουμε να διαμαρτυρηθούμε.
Αυτός ο άντρας, ο Γκίζα Μοτ...
...είναι ένα καρκίνωμα που όλο και μεγαλώνει.
Και το μόνο που πρέπει να γίνει είναι να το κόψουμε.
Όλοι ξέρετε για ποιο πράγμα μιλάω.
Ο καθένας από εσάς υπήρξε θύμα του εκβιασμού του.
Με τα λόγια μου, όμως, δεν κρίνω τους υπολοίπους.
Αποτελούν μόνο προειδοποίηση.
Σας προτρέπω να σκεφτείτε αυτό που κάνετε...
...μιας και βοηθούμε τούτον τον άντρα...
...να σφυρηλατήσει τις αλυσίδες που μας δένουν.
Που με φέρνει στην ομολογία του πραγματικού εγκλήματός μου...
...ώστε να ανακτήσω την τιμή μου.
Το έγκλημά μου είναι...
...ότι απέτυχα να σκοτώσω τον Γκίζα Μοτ...
...όταν είχα την ευκαιρία.
Απολαύσαμε εκατοντάδες χρόνια ειρήνης...
...υπό τη βασιλεία της οικογένειάς μου.
Επιβάλλαμε την τάξη εκεί όπου υπήρχε χάος.
Ειρήνη, εκεί όπου υπήρχε μόνο πόλεμος και αιματοχυσίες.
Οι υποτελείς μου αποδέχονται τις θέσεις τους...
...ικανοποιημένοι από το γεγονός ότι υπηρετούν το κοινό καλό.
Αν πιστεύεις ότι τα λόγια σου...
...θα οδηγήσουν σε ξεσηκωμό τους υπόλοιπους ευγενείς...
...πλανάσαι οικτρά.
Είσαι έτοιμος να δεχτείς την κρίση μου...
...και να ξανακερδίσεις την τιμή σου;
Είμαι έτοιμος να δεχτώ την κρίση σας.
Αλλά η τιμή μου παραμένει άθικτη.
Τολμάς να αντιτεθείς στον λόγο του αυτοκράτορα;
Όσοι βρίσκονται στον οίκο σου θα εκδιωχθούν από τη γη σας.
Η φατρία των Μπάρτοκ δεν υφίσταται πλέον.
Και οι αυταπάτες σου απαιτούν ακραία μέτρα.
Το αδίκημα και η απείθειά σου στα διατάγματα της πρωτεύουσας...
...θα επανορθωθούν μόνο με τον αποκεφαλισμό σου.
Δεν μπορείτε να το κάνετε αυτό!
Τολμάς να απευθύνεσαι στον αυτοκράτορα;
Μια τέτοια κρίση είναι πρωτοφανής για ευγενή.
Αυτή η επίδειξη αλαζονείας δεν θα περάσει αδιαμαρτύρητα.
Τι προτείνεις;
Ο διοικητής σου, σου είναι πιστός, άρχοντα Μπάρτοκ.
Συνεπώς, είναι πρέπον...
...να βρεις το τέλος σου από το σπαθί του.
Αν αρνηθείς τη διαταγή...
...οι συγγενείς εξ αίματος του άρχοντα Μπάρτοκ θα εκτελεστούν.
Υπουργέ.
Ο αυτοκράτορας μίλησε.
Διοικητά!
Αφήστε τον να περάσει.
- Θα το κάνεις. - Όχι.
Είμαι ήδη νεκρός.
Προτιμώ να πεθάνω στο πλευρό σας, παρά να συμμετάσχω σ' όλο αυτό.
Το ξέρω ότι θα το κάνεις...
...αλλά σε τι μας εξυπηρετεί;
Άρχοντά μου, δεν μπορώ να το κάνω αυτό.
Έχει ήδη γίνει. Σκέψου μόνο τι θα ακολουθήσει.
Το πνεύμα της φατρίας θα συνεχίσει μέσα από εσένα.
Διοικητά Ρέιντεν!
Ο λόγος του αυτοκράτορα δεν απαιτεί την έγκρισή σου.
Να θυμάσαι αυτό, Ρέιντεν.
Οι πληγές τιμής είναι αυτοπροκαλούμενες.
Τράβα το σπαθί σου.
- Σας παρακαλώ... - Διοικητά, τράβα το σπαθί σου.
Η αφοσίωσή σου στον κώδικα είναι απόλυτη, έτσι δεν είναι;
Μάλιστα, άρχοντά μου.
Τότε ως άρχοντας κι αφέντης σου...
...σε διατάζω να εκπληρώσεις αυτό το καθήκον.
Από τούτη τη στιγμή κι έπειτα...
...δεν θα θρηνείς γι' αυτό που έκανες.
Αυτό θα βάλει τέλος στις όποιες εναντιώσεις για καιρό.
Πρέπει να αντιμετωπίσουμε τον διοικητή Ρέιντεν άμεσα.
Προς όφελος του αφέντη μας ή δικό σου;
Δεν είδατε πώς όρθωσε το ανάστημά του;
- Είναι λυσσασμένο σκυλί. - Ελέγχουμε τους πολεμιστές...
...μέσα από την απόλυτη αφοσίωση στους αφέντες τους.
Πώς θα αντιδρούσαν δύο εκατομμύρια...
...αν εξοντώναμε έναν δικό τους για παραδειγματισμό;
Κι αν γυρέψει εκδίκηση;
Δεν θα τον ακουμπήσετε.
Είναι ήδη πολλοί οι αποκηρυγμένοι...
...που ψάχνουν αφορμή να ξεσηκωθούν.
Αν βρεις απτές αποδείξεις...
...ότι προτίθεται να κινηθεί εναντίον σου...
...θα ζητήσω τον θάνατό του. Όχι νωρίτερα.
- Έγινα κατανοητός; - Μάλιστα, αφέντη. Όχι νωρίτερα.
Να φροντίσω για την έξωση και τη διανομή της γης του Μπάρτοκ;
Η γη πρέπει να διαιρεθεί ισομερώς.
Για να μην ευνοήσω κάποιον ευγενή εις βάρος κάποιου άλλου.
Δεν θα σας απασχολήσω με τέτοιες λεπτομέρειες.
- Θα το αναλάβω ο ίδιος. - Είμαι βέβαιος γι' αυτό.
Πρέπει να είστε επιφυλακτικός με τον υπουργό.
Ξέρω ότι δεν τον εγκρίνεις...
...αλλά η φιλοδοξία και η απληστία του...
...εξυπηρετούν τα συμφέροντά μου.
Μάλιστα, άρχοντά μου.
Χάνα.
Πατέρα.
Όγκαστ. Άκουσα ότι είχες πλούσια σοδειά φέτος.
- Ναι, είχα. - Άρα η γη που σου παρέδωσα...
...αποδείχτηκε πιο εύφορη απ' αυτήν που είχες αρχικά;
- Ναι. - Εξαιρετικά.
Γνώριζες τον άρχοντα Μπάρτοκ. Τι ξέρεις για τον υπηρέτη του;
Δεν γνώριζα καλά τον Μπάρτοκ...
...αν και είχαμε κάποιες δοσοληψίες.
Όσο για τον Ρέιντεν, τον έχω ακουστά μόνο.
Ιστορίες για το βίαιο παρελθόν του.
Εσύ πέρασες χρόνο μαζί του. Ποια είναι η εκτίμησή σου;
Θα μου έκανε εντύπωση αν το άφηνε να περάσει έτσι.
Θα μου στείλεις χίλιους άντρες να ενισχύσω την ασφάλειά μου...
- ...έως να τελειώσει όλο αυτό. - Χίλιους;
- Είναι πάνω από τους μισούς. - Χάρη σ' εμένα τους έχεις.
Προτιμάς να επιστρέψεις στην εξαθλιωμένη κατάσταση...
...που ήσουν πριν δεχτώ την κόρη σου για γυναίκα μου;
Όχι, υπουργέ.
Θα επιβλέψεις τον διωγμό. Ύστερα, και για όσο πάρει...
...θέλω να παρακολουθείτε τον Ρέιντεν, κάθε στιγμή.
Όταν αποφασίσει να επιτεθεί, θα είμαστε έτοιμοι.
Κύριε!
Θα το αφήσουμε έτσι;
- Δεν θα πέσουμε αμαχητί. - Ναι!
Μαζέψτε τα υπάρχοντά σας και φύγετε.
Η βασιλική φρουρά είναι καθ οδόν.
Και θα μας πετάξουν έτσι απλά στον δρόμο, χωρίς τίποτα;
Και πώς θα επιβιώσουμε;
Διοικητά, θέλετε να πείτε ότι δεν θα αντιδράσουμε;
Ο αφέντης μας είναι νεκρός. Δεν είμαι πλέον διοικητής σας.
Από 'δώ και πέρα...
...είστε αφοσιωμένοι μόνο στους εαυτούς σας.
Κύριοι...
...είστε αποκηρυγμένοι.
Μην την ακουμπάς.
Αυτοί οι άνθρωποι χάνουν το σπιτικό τους.
Θα τους φέρεστε με σεβασμό.
Πού πας;
Θα πιω εδώ. Έναν γύρο για τους φίλους μου.
ΕΝΑΣ ΧΡΟΝΟΣ ΜΕΤΑ
Αυτά είναι όλα; Δεν καλύπτουν τα έξοδά μας.
Απόψε θα φάμε ένα καλό γεύμα. Θα σου κάνει καλό.
Εντάξει. Να πηγαίνω εγώ.
Τα μονοπάτια για την αγορά θα είναι ήδη γεμάτα.
Το είδες;
Ο πατέρας σου, μου έδωσε δική μου πυροσφραγίδα.
Υπέροχο. Πρώτη φορά συμπαθεί έναν μαθητευόμενο τόσο γρήγορα.
Ελπίζω να πάψεις να λες "μαθητευόμενος"...
...και να λες "γιος".
Πρόσθεσε τη σφραγίδα σου. Πρέπει να πηγαίνουμε.
Μόλις ολοκληρώσουμε την τοποθέτηση τους...
...θα προχωρήσουμε στα πατώματα.
Τέτοιο στιλέτο δεν θα βρείτε πουθενά.
Ως ένδειξη του σεβασμού μου.
Με τέτοια υποστήριξη δυναμώνει το έθνος μας.
Να είστε βέβαιος ότι θα ακουστεί το αίτημά σας για φοροελάφρυνση.
Ευχαριστώ, υπουργέ.
- Τελειώνετε; - Μάλιστα.
Το σώμα μου θα είχε τη δύναμη να ξεπεράσει αυτό το ενθύμιο...
...αν είχα έναν ικανό θεραπευτή.
Ακολούθησα την κατάλληλη θεραπεία.
Κάτι αποτρέπει την πληγή να κλείσει.
Αυτή είναι η εξήγησή σου;
"Κάτι";
Έξω!
Γιατί έδιωξες την υπηρέτρια;
Δεν θέλεις να σε διακόπτουν.
Δεν σκέφτηκες ότι πρέπει να δοκιμάσει ό,τι μου φέρνει...
...σε περίπτωση που πάνε να με δηλητηριάσουν;
Όχι; Ίσως και να το γνώριζες και να παριστάνεις την αδαή.
Και βέβαια όχι.
Και πρέπει να σε πιστέψω επειδή είσαι γυναίκα μου;
Το τσάι κρυώνει.
Φαίνεται ότι το τσάι δεν είναι δηλητηριασμένο.
Πώς προχωράει η πύλη;
Αυτή η σιδερένια πύλη αντιστέκεται σ' ολόκληρο στρατό.
Μόλις ολοκληρωθεί...
...να αφήσουμε κάποιους από τους φρουρούς.
Μας κοστίζουν πάρα πολλά τα έξοδα της σίτισής τους.
Το κόστος δεν είναι πρόβλημα.
Το κόστος του περιπτέρου...
...πενταπλασιάστηκε από τους αρχικούς υπολογισμούς.
Όσο συναρπαστική κι αν είναι η περιγραφή των λογιστικών μου...
...θέλω να πω δυο λόγια με τον διοικητή μου, ιδιαιτέρως.
- Τι νέα μου φέρνεις; - Πάνω-κάτω τα ίδια.
- Και οι άντρες του; - Έχουν σκορπίσει.
Πιάνουν δουλειά όπου μπορούν.
- Έχει έρθει σ' επαφή μαζί τους; - Όχι.
Κι όμως, παραμένει στην πρωτεύουσα.
Τον παρακολουθούμε στενά, νυχθημερόν.
Είναι υπομονετικός, αλλά εμένα δεν με ξεγελάει.
Ούτε εσένα θα έπρεπε να ξεγελάει.
Εξώθησέ τον στα άκρα. Μάθε τι κρύβει.
Παρακαλώ, ακολουθήστε με.
Κοιτάξτε ποιος είναι εδώ.
Παρακαλώ, καθίστε. Φέρτε μας κι άλλο πιοτί.
Λοιπόν, πώς σας φαίνεται το καπηλειό μου;
- Σίγουρα σου πάει πολύ. - Μου ταιριάζει απόλυτα.
Κι εσείς; Πώς περνάτε;
Κουμαντάρω τα ψαροκάικα ενός εύπορου εμπόρου.
Κι ο Γκάμπριελ εργάζεται εκεί.
Έτσι εξηγείται η χαρακτηριστική ευωδιά σας.
Και ο λόγος που η γυναίκα μου μου επέτρεψε να έρθω εδώ.
- Καμιά δεν με πλησιάζει. - Ίσως, με το αζημίωτο.
- Μισοτιμής για εσένα. - Όχι, ευχαριστώ.
Αποδέχομαι εγώ την προσφορά.
Όταν αρχίσεις να πληρώνεις τα ποτά σου...
...θα το σκεφτώ να σου κάνω έκπτωση.
- Κύριοι, στην ευημερία σας. - Έτσι θα βελτιώσεις τη δική μου.
Εσύ, Τζιμ;
Δουλεύω όποτε μπορώ.
Ίσως να υπάρχει δουλειά στο λιμάνι. Να ρωτήσω;
Όχι, δεν είναι για εμένα.
Μεταξύ της πενίας σου και της βρόμας του...
...μάλλον κάθομαι ανάμεσα στις μοναχικές ψυχές της πόλης.
Πράγματι, είμαστε οι δύο πιο μοναχικοί άντρες.
Εδώ περνάει τις περισσότερες μέρες του.
Είχες πει ότι είχε γυρίσει στα παλιά.
Δυσκολεύομαι να το πιστέψω.
Σήμερα φαίνεται καλύτερα απ' όσο συνήθως.
- Να πηγαίνω. - Μη φεύγεις εξαιτίας του.
Και μόνο που τον βλέπω, αηδιάζω.
Υποδιοικητή;
Πού πας;
Έλα να πιεις ένα ποτό μαζί μου.
Δεν είμαι πλέον υποδιοικητής σου.
Ρέιντεν, ξύπνα.
Πιες.
Πάμε στο σπίτι.
Είμαι καλά.
- Άσε με να σε βοηθήσω. - Δεν χρειάζομαι τη βοήθειά σου.
Είμαι καλά.
Δεν θα βρείτε καλύτερο από εμένα να διδάξει στον γιο σας το σπαθί.
Σας έδωσα την προσφορά μου.
Δεν βλέπω να κάνουν ουρά για εσάς.
Δέχεστε την προσφορά μου; Δεν έχω άλλο χρόνο για χάσιμο.
Καλή τύχη με τον γιο σας. Θα τη χρειαστεί.
Τον είδα να βγαίνει από τις πύλες του Γκίζα Μοτ.
Δεν θα μας επέτρεπαν ποτέ να περάσουμε τις πόρτες του.
Εργάζεται ως μαθητευόμενος σιδηρουργού. Έχει αλλάξει όνομα.
- Ρώτησα άλλους γι' αυτόν. - Θα είχε ανάγκη τη δουλειά.
Είμαι βέβαιος ότι ο υπουργός θα πλήρωνε αδρά για να μάθει...
...ότι ένας από τους άντρες του Μπάρτοκ έχει αλλάξει όνομα...
...για να μπορέσει να εργαστεί κάτω από τη μύτη του.
Να πηγαίνουμε;
Το πρώτο που θα κάνω με τα πλούτη που θα αποκτήσω...
...θα είναι να εγκατασταθώ πιο κοντά σε καπηλειά.
- Μ' αρέσει αυτό που ακούω. - Κι ύστερα...
Άργησες.
Ο Τζιμ σε είδε να βγαίνεις απ' του Γκίζα Μοτ σήμερα.
Θα ενημέρωνε τον Γκίζα με την ελπίδα να ανταμειφθεί.
Δεν είχα άλλη επιλογή.
- Εγώ φταίω. - Δεν φταις εσύ.
Θα θυσίαζε τη ζωή σου για να αποκομίσει ανταμοιβή.
Δεν μπορούμε να κάνουμε άλλα λάθη.
Έφερες τα διαπιστευτήρια;
Το στρατόπεδο του Γκίζα Μοτ...
...είναι το καλύτερα οχυρωμένο συγκρότημα στην επικράτεια.
Δεν είναι μόνο δύσκολο να μπούμε. Είναι μάλλον αδύνατο.
Μοναδικό σημείο πρόσβασης είναι εδώ, οι κεντρικές πύλες.
Η ανασυρόμενη γέφυρα σηκώνεται μόλις πέσει ο ήλιος.
Όταν οι εργάτες βγουν έξω.
Πρέπει να τη λειτουργήσουν κι απ' τις δύο πλευρές ταυτόχρονα.
Πρέπει να πάρουμε τον έλεγχό της, από έξω, εδώ...
...κι από μέσα, εδώ.
Μετά τις κεντρικές πύλες, οι στρατώνες.
250 στρατιώτες κοιμούνται εδώ κάθε βράδυ.
Πάνοπλοι και ετοιμοπόλεμοι.
Δεν θα τους αποκρούσουμε, αν ξυπνήσουν.
Μόλις τους προσπεράσουμε, θα μπούμε στον λαβύρινθο.
Μόνο έτσι θα καταφέρουμε να περάσουμε χωρίς να μας δουν.
Όχι μόνο θα πρέπει να κλαδέψω όλα τα δέντρα...
...αλλά μιας και τα διαμερίσματα του υπουργού είναι τόσο ψηλά...
...θα βεβαιωθώ ότι οι κήποι θα δείχνουν όμορφοι από ψηλά.
Και φτάνουμε στο περίπτερο.
Το μοναδικό σημείο κάλυψης πριν από το κάστρο.
Αν καταφέρουμε να επιβιώσουμε τον χείμαρρο από τα βέλη τους...
...θα φτάσουμε στις σιδερένιες πύλες της οικίας.
Αδύνατον να ανοίξουν απέξω.
- Κύριε, πρέπει να πηγαίνω. - Ναι, βεβαίως.
- Πού πας; - Να δει το κορίτσι του.
Γιατί σπαταλάμε τον χρόνο μας...
...αντί να ακούμε ιστορίες για χαμένες αθωότητες;
Αφήστε το αγόρι ήσυχο. Να προσέχεις.
Τα πλαστά έγγραφα για να εργαστείτε στο στρατόπεδο.
Πρέπει να κάνω κάτι μερεμέτια στην στέγη του παρατηρητηρίου σας.
Ο προηγούμενος ξυλουργός δεν έκανε πολύ καλή δουλειά.
Μ' αυτά που μας πληρώνουν, πώς να τους κατηγορήσεις;
Πούλησα τρία καλάθια σήμερα.
Συμβαίνει κάτι;
Βαρέθηκα να τρώω μόνο ρύζι.
Αν δεν δούλευα μόνο εγώ, ίσως να περίσσευαν για κάτι άλλο.
Γιατί το συνεχίζεις αυτό; Ο θρήνος δεν είναι ντροπή.
Καταστρέφοντας τον εαυτό σου, δεν φέρνεις πίσω τον Μπάρτοκ.
Να μου λείπει η διορατικότητά σου.
Είναι ό,τι μας έχει απομείνει.
- Μείνε μαζί μου, μόνο μια νύχτα. - Να σε βλέπω να πλέκεις καλάθια;
Σε παρακαλώ, Ρέιντεν!
Σε παρακαλώ.
Δεν θα το αντέξω για πολύ ακόμα.
Πού είναι;
- Πού είναι; - Ποιο;
Το σπαθί σου.
Να το.
- Φεύγω. - Συμφωνώ.
Δεν είναι μέρος για μια ευυπόληπτη γυναίκα.
Σε εγκαταλείπω.
Ήλπιζα ότι θα γύριζες σ' εμένα.
Ότι θα γινόσουν ο άντρας που παντρεύτηκα.
Το ότι πούλησες το σπαθί σου, αποδεικνύει ότι δεν θα γίνεις.
Αν έχεις να πεις κάτι, να μου αλλάξεις γνώμη...
...κάν' το τώρα.
Κύριε, κλήθηκε ο υπουργός.
Θα θυμόμαστε για πάντα τη σοφία και την πίστη του.
Έλα μαζί μου.
Πριν αποβιώσει, μου ζήτησε να έχω κατά νου...
...τις δοσοληψίες σου με τους ευγενείς.
Πίστευε ότι οι μέθοδοί σου υπερβαίνουν την πολιτική...
...και ηθική ευπρέπεια.
Πρέπει να διατηρηθεί η ισορροπία ανάμεσα σε κυριαρχία και πατρωνία.
Πρώτη σου κίνηση ως πρωτοσύμβουλος...
...θα 'ναι μια νέα φοροαπαλλαγή για πολίτες και ευγενείς.
Είναι μεγάλη μου τιμή να σας υπηρετώ απ' αυτή τη θέση.
Ο διορισμός σου βάζει ένα τέλος...
...σ' οποιαδήποτε δωροδοκία απαιτήθηκε από τους ευγενείς.
Στη θέση που κατείχες, ως υπουργός...
...υπήρχε απόσταση ανάμεσά μας, γι' αυτό επέτρεπα κάτι τέτοιο.
Αλλά όχι πλέον. Δεν χρειάζεται.
Και αυτή η εμμονή σου με τον Ρέιντεν, θα παύσει αμέσως.
Έχεις περισσότερη ασφάλεια και από εμένα.
Είναι ντροπή για εσένα.
Έχει ήδη καταστρέψει τον εαυτό του.
Αποδέξου ότι βγήκες δυνατός, με αξιοπρέπεια.
Ναι, αφέντη.
Σας ευχαριστώ για την καλοσύνη και τη σοφία σας.
Δεν κατανοεί ότι βρίσκομαι υπό πολιορκία;
Άρχοντά μου, πιστεύω ότι ο Ρέιντεν δεν αποτελεί πλέον απειλή.
- Γιατί; - Πούλησε το σπαθί του.
Και;
Ο πολεμιστής που δίνει το σπαθί του...
...μπορεί να εκληφθεί μόνο με έναν τρόπο.
Έχει κόψει κάθε δεσμό με τον παλιό του εαυτό.
Νομίζεις ότι θα με κατευνάσεις μ' αυτό;
Ποιος νοιάζεται για ένα κομμάτι μέταλλο;
Νομίζεις ότι θα κουκουλώσεις την αποτυχία σου να τον εκθέσεις...
...θέτοντας ως δικαιολογία αυτόν τον κώδικα των πολεμιστών;
Άφησέ με μόνο.
Εγώ θα αποφασίσω τι πρέπει να γίνει.
Εμφανίσου...
Εμφανίσου!
Ο άντρας μου σε ζητάει.
Αυτές οι ατραποί που ξεδιπλώνονται είναι πολύ ενδιαφέρουσες...
...αν τις καλοσκεφτείς.
Καθώς φτάνω στο απόγειο των φιλοδοξιών μου...
...εκείνος βυθίζεται όλο και πιο πολύ στην άβυσσο.
Αναγνωρίζοντας αυτή τη συμμετρία, κι αν ήσουν στη θέση του...
...θα επέτρεπες μια προσωπική ατίμωση...
...και προσβολή, να περάσουν έτσι;
Όχι.
Οπότε, συνειδητοποίησα ότι έχουμε να κάνουμε...
...με κάποιον με βαθιά εσωτερική βλάβη...
...που απλώς δεν εξωθήθηκε όσο έπρεπε.
Βρες μου την οικογένεια του άρχοντα Μπάρτοκ.
Διαφωνείς με οτιδήποτε απ' αυτά που σου ζητήθηκαν;
Καμία διαφωνία. Και σ' αυτή την τιμή...
...δεν υπάρχουν πολλά με τα οποία θα διαφωνούσα.
Διοικητά.
Έχω μια έκπληξη για εσένα απόψε.
Νέο αίμα.
Δεν διαπραγματευόμαστε. Είναι ακόμα παρθένα.
Ρέιντεν.
Ρέιντεν...
Ήρθες για εμένα.
Τι συμβαίνει;
Ήρθες να με πάρεις, έτσι δεν είναι;
Ρέιντεν...
Σε παρακαλώ.
Όχι!
Ρέιντεν!
Μη μ' αφήνεις.
Όχι.
Τελείωσε.
Δεν έχουμε κάτι να κάνουμε.
Είσαι σίγουρος;
Ίσως να μην νοιαζόταν για το κορίτσι.
Με ακούτε;
Η κόρη του αφέντη του εμφανίστηκε μπροστά του ως πόρνη.
Κι εκείνος δεν αντέδρασε.
Δεν νοιάζεται για τίποτα. Ούτε για την τιμή...
...ούτε για την οικογένειά του ούτε για τον εαυτό του.
Και σίγουρα ούτε για εσάς.
Επιτέλους, είμαι ελεύθερος.
Συγχαρητήρια.
Σημάδεψα τα σημεία όπου έχουν θαφτεί τα πιθάρια.
Τα πήγες καλά.
Σχεδιάσαμε...
...θυσιάσαμε...
...περιμέναμε την κατάλληλη στιγμή.
Και τώρα...
...ήρθε η ώρα.
Όγκαστ, καλώς όρισες.
Βλέπω ότι ήρθες με υπέροχο δώρο.
Ήθελα να σας προσφέρω κάτι ξεχωριστό...
...ως αναγνώριση του δίκαιου διορισμού σας.
Και για να σας ευχαριστήσω που επιστρέψατε τους άντρες μου.
Απ' όλα τα δώρα που έχω λάβει, αυτό είναι το αγαπημένο μου.
Θα έχω μια σύντομη συζήτηση με την κόρη μου...
...πριν το ταξίδι της επιστροφής μου.
Ναι, καλώς.
Η τιμή είναι κάτι με το οποίο γεννιούνται οι άντρες.
Δεν μπορεί να σου την αφαιρέσει κανείς...
...ούτε να θεωρηθεί δεδομένη.
Πρέπει μόνο να μην χαθεί.
Τώρα βρισκόμαστε στο κατώφλι της τελευταίας σπουδαίας πράξης.
Απόψε, ο εχθρός μας θα γίνει μάρτυρας...
...του άρρηκτου κώδικα της 7ης Βαθμίδας.
Θα ανακτήσουμε αυτό που προσπάθησαν να αρπάξουν.
Θα αποκαταστήσουμε το όνομα του αφέντη μας...
...τη φωνή του λαού μας
...και το πνεύμα του έθνους μας.
Φρουροί!
Καθυστερήστε τους όσο περισσότερο μπορείτε.
- Αυτός είναι. - Μείνετε στα διαμερίσματά σας.
Γιατί σε εμπιστεύτηκα; Σου το είπα, ηλίθιε.
Παραμείνετε στα διαμερίσματά σας. Ετοιμάστε τους τοξοβόλους.
Ο άρχοντας Μπάρτοκ ήταν ο παλιότερος...
...και πιο αγαπητός φίλος.
Ήξερα ότι δεν θα επέτρεπες να περάσει έτσι αυτή η ατίμωση.
Ο αφέντης μου είχε πει να σας εμπιστευτώ...
...αν δεν έχω ποιον να εμπιστευτώ.
Προσφέρω την αρωγή μου με όποιο τρόπο τη χρειαστείς.
Υπό έναν όρο.
Να διασφαλίσεις την ελευθερία της κόρης μου...
...από αυτόν τον άντρα.
- Έχετε τον λόγο μου. - Πες μου τι χρειάζεσαι.
Βρείτε ένα ασφαλές μέρος να κρυφτείτε.
Περίμενε.
Σ' ευχαριστώ.
Προχωρήστε!
Τα πήγα καλά;
Πολέμησες άξια.
Πολέμησες άξια...
Ήρθαμε για τον Γκίζα Μοτ.
Ούτε εγώ μπορώ να υποχωρήσω.
Νομίζεις πως είσαι ήρωας;
Θα σε θυμούνται μόνο ως προδότη και ατιμασμένο.
Αυτό θα το δείξει ο χρόνος.
Κάτι που εσύ...
...δεν έχεις πλέον.
Ποιος είναι; Είμαστε κλειστά.
Η τιμή του πατέρα σας ανακτήθηκε.
Το όνομα "Μπάρτοκ" δεν θα ξεχαστεί ποτέ.
Σας ευχαριστώ.
Η επίθεση στον πρωτοσύμβουλό μου...
...η θρασύτατη περιφρόνηση της εξουσίας μου...
...δεν θα μείνουν αναπάντητες.
Το μόνο ερώτημα είναι, πόσο σοβαρή θα είναι η τιμωρία.
Πόσες γενιές του καθενός θα πρέπει να αφανίσω;
Βρίσκεστε εδώ, μόνο και μόνο επειδή δεν έχω πρωτοσύμβουλο.
Θα πει κάποιος αυτό που σκέφτεται;
Άρχοντά μου, θα ήταν συνετό να αναγνωρίσετε...
...ότι για τον λαό, αυτοί οι άνθρωποι είναι ήρωες.
Ήρωες;
Για τον λαό, υπερασπίζονται τις αρετές...
...που έκαναν σπουδαίο το έθνος μας.
Αρετές που αποτελούσαν πρότυπο όλων των πολεμιστών.
Ενώ σήμερα, σπάνια απαντώνται.
Αν η τιμωρία σας θεωρηθεί άδικη...
...κινδυνεύετε να θεωρηθούν μάρτυρες στον αγώνα εναντίον σας.
Παρ' όλα αυτά...
...αν φερθούμε με τον σεβασμό που αρμόζει...
...σ' έναν αξιοσέβαστο πολεμιστή...
...εναρμονίζουμε αυτούς τους ήρωες μ' εμάς.
Δεν μπορώ να επιτρέψω να περάσει ατιμωρητί κάτι τέτοιο.
Όλοι πρέπει να γνωρίζουν...
...ότι κανείς δεν μπορεί να εναντιωθεί στον αυτοκράτορα.
Αυτοκράτορά μου...
...μπορώ να προσφέρω μια λύση;
Θέλω να ζητήσω κάτι ακόμα. Αν επιτύχουμε...
...πρώτη αντίδραση του αυτοκράτορα...
...θα είναι να πάρει τα κεφάλια των αντρών μου και των δικών τους.
Έχεις δίκιο.
Αλλά όπως με κάθε του απόφαση, πρώτα θα ζητήσει συμβουλή.
Χωρίς πρωτοσύμβουλο, θα είναι ανοιχτός σε απόψεις.
Εννοείς τη δική μου.
Οι άντρες μου ξέρουν ότι ο θάνατος παραμονεύει...
...μόλις ολοκληρώσουν το χρέος μας.
Είναι πολεμιστές της 7ης Βαθμίδας.
Δεν θα ζητήσουν αναστολή...
...αλλά τη ζητάω εγώ γι' αυτούς.
Και όχι για τον εαυτό σου;
Αυτοί οι πολεμιστές είναι άγνωστοι στους πιο πολλούς.
Αλλά ένας ξεχωρίζει.
Ένας είναι γνωστός σε όλους.
Διοικητά.
Τι γίνεται εδώ;
Θα αναλάβεις τη διοίκηση του κάστρου.
Όχι!
Διοικητά.
Δεν μπορείτε να το κάνετε αυτό. Είμαστε στο πλευρό σας.
Η αφοσίωσή σου στον κώδικα είναι απόλυτη, έτσι δεν είναι;
Ναι.
Τότε, ως διοικητής σου... σε διατάζω...
...να αναλάβεις τη φατρία των Μπάρτοκ.
Με καλοπροαίρετη σοφία και εκτίμηση...
...ο αυτοκράτορας ανακηρύσσει αυτούς τους ευγενείς πολεμιστές...
...ήρωες του λαού.
Αποτελούν λαμπρό παράδειγμα...
...και υπενθυμίζουν τις αξίες που μας ενώνουν...
...ως ένα σπουδαίο έθνος.
Παρ' όλα αυτά, ανεξαρτήτως συνθηκών...
...η επίθεση σε μέλος του αυτοκρατορικού συμβουλίου...
...θεωρείται εκ του νόμου...
...ως επίθεση στον ίδιο τον αυτοκράτορα...
...και στο σπουδαίο έθνος μας.
Με συγχωρείς.
Με συγχωρείς για όσα αναγκάστηκες να υπομένεις.
Δεν ήταν δύσκολο να προσποιηθώ.
Το να αναρωτιέμαι αν σε έχανα πραγματικά ήταν...
...αφόρητο.